هو لما اجي لحضرتك ان شاء الله بيكون فيه وقت اني اتكلم مثلا او احكي اللي مضايقني ولا الكشف بيكون وقت قليل؟
هستغل سؤالك للإجابة عن النقطة دي. لاكان، وهو أحد المحللين النفسيين العظام، كانت جلسته في حدود ٥٠ دقيقة، لكن بيحكي إن فضل يعمل جلسات لشخص مدتها من خمس لعشر دقائق، لمدة ستة شهور.!  هو كان شايف إن الشخص ده محتاج كدة، فهو مش دايماً بنسمح للشخص يتكلم، في سمات معينة لما بنشوفها في الكلام بنعرف إن من مصلحة الشخص إنك تلم الموضوع وتنهي السرد اللي هو بيعمله، أو إنك تتدخل لتوجيه الكلام. وده لأسباب كثيرة يمكن إجمالها إنه سرد غير علاجي، وأحياناً تاني بسيب الشخص يحكي وبيكون مشاركتي في جلسة ٥٠ دقيقة قريب من ١٠ دقيقة والباقي هو بيحكي. لما بحس إن السرد هنا علاجي وهو محتاجة مش بس عايزه. _______ إجابة سؤالك، أنا في العيادة بدي الكشف الجديد متوسط ٢٠ دقيقة والمتابعة حوالي ١٥ دقيقة إلا في بعض الحالات بمدها لعشرين دقيقة، وده لضغط العدد والكشوفات، ولو حد محتاج علاج كلامي بشوف مكان له في جدولي أو جدول زمايلي.